Avontuur vir drie jaar in Tasjkent, Oesbekistan | SARIE
Avontuur vir drie jaar in Tasjkent, Oesbekistan	deur Phyllis Green
Die bevolking bestaan uit sowat 80% Oesbeke en 5,5% Russe, wat ná die onttrekking van die gewese USSR oorgebly het. Die res bestaan uit Tadjiks, Karakalpaks, Tatare en Koreane. Vroeër was Russies 'n verpligte taal, maar ná onafhanklikwording het 'n sterk gevoel van nasionalisme ontstaan en die gebruik van Oesbekies word meer algemeen. My buurman, Farid, is 'n Tataar wat net Tataars praat. Die mense hier verstaan hom, want dis seker verwant soos Afrikaans en Nederlands. Vir my bly dit Grieks! Ek praat Afrikaans en hy verstaan my net so min soos ek vir hom. Saam maak ons tuin, sit op die trap, drink koeldrank en klets. So in "Tartiaans" vertel ek hom van my mooi land en my verlange en (ek dink) hy vertel my van sy kwaai vrou wie se appelkooskonfyt hy steel om vir my te gee. Ons verstaan mekaar se hartstaal wat spruit uit 'n liefde vir tuinwerk en die grond. Hy plant vir my dahlias en rissies en ek beloon hom met'n glimlag en 'n been vir sy hond, want vleis is duur. Ek is bevoorreg om Sasha, 'n Rus, as drywer te hê, en Nafisa, 'n Oesbekiese meisie, help my in die huis.
Bekende handelsname is ook baie duur: R80 vir 'n buis Colgate-tandepasta tot R180 vir 'n bottel Jacobs-koffie. Tee is 'n groot deel van die Oesbeke se dieet. Flou swart tee word bedien by elke ete saam met brood (lapoiska), sulke ronde brode wat jy op elke straathoek kan koop – altyd vars en warm! Hulle karwei die brode toegedraai in komberse in outydse kinderwaentjies. Regte "prams". Voor 'n Oesbekiese ete breek die gasvrou vir elke gas 'n stuk brood af en sit dit voor jou bord. As jy die brood opeet, kry jy nog 'n stuk. As jy dit los, kry jy dieselfde stuk môre weer!
Ons braai en kuier vir 'n vale. Ons het braaivleis en sonskyn, maar die rugby bly agterweë. Indiese dekodeerders verseker dat ons krieket kan kyk, maar alle plaaslike programme is in Russies of Oesbekies. Ons word eintlik gedwing om sosiaal te wees. Ons het 'n vroue-Bybelstudiegroep en ook 'n Tashkent Womens' International Group (TWIG) wat weeklikse byeenkomste reël, soos kosdemonstrasies, kultuurdae, modeparades en soms net lekker kuier. Dis 'n voorreg om soveel mense van ander lande te ontmoet sonder om eers in die vliegtuig te klim.
Reis is nie so maklik soos 'n mens sou dink nie. Met Uzbekistan Airways se monopolie betaal ons hemelhoë pryse vir vlugte in en uit Tasjkent. Plaaslike vlugte is nie so duur nie, en met die paaie wat nie te waffers is nie, is dit beter om plekke soos Samerkand, Gieva en Bughara per lug te besoek. Oesbekistan lê op die syroete en het 'n ryke geskiedenis. Die romantiek van harems en oorloë, paleise en moskees maak deel uit van die lekkerte om hierdie land te koester en te geniet. Ongelukkig is dit duur, maar omdat dit so anders as enige Westerse land is, is dit baie interessant.
As hierdie 3-jaar-kontrak verby is, sal ek met 'n swaar gemoed teruggaan huis toe. Hier het ek, ten spyte van die swaarkry, weer geleer wat dit is om jouself in die oë te kyk en te sê … jy kan! 'n Mens kan enigiets geniet as jy dit oopkop en positief aanpak. Beleef hoe wonderlik God voorsien in alles wat jy nodig het … ondersteuning, vriendskap en liefde. Hier het ek beleef jy het nie 'n gebou nodig om van jou 'n Christen te maak nie – jy het Jesus nodig. Dis met groot dankbaarheid dat ek na Suid-Afrika verlang en besef ons bly in 'n wonderlike land van melk en heuning. In Suid-Afrika kla ons met 'n witbrood onder die arm oor die land, want hier het ek gesien wat armoede en korrupsie werklik beteken.
Your perception of the country is so good; I do not have to visit anymore, as I have seen it through your eyes. Being artistic you view certain aspects differently to others which is a bonus.
The most education tool in the world is to travel and meet different peoples and learn their cultures, it sometimes makes us grateful for what we have (irrelevant of all the corruption, pot holes etc.) I am very happy to hear you are now starting to enjoy Uzbek, I know in the beginning you found it tough. With your support Japie will also cope.
Some of the pictures above remind me of the remote villages in Italy where they also live in a different time zone and the people are very humble and extremely accommodating.
Take care, love to both you and Japie
Kiefste Selma, weet darem so n bietjie van om in n vreemde land te bly, dit klink vir my baie soos die paar maande wat ons in Saudi-Arabia gebly het.
Moet se ek het ook daar tot die ontdekking gekom dat ons n wonderlike God dien, omdat ons nie vrylik ons geloof kon uitleef soos in ons wonderlike land SA nie.
Jy kan n boek skryf vriendin, ek het veral die storie van die koeldrank op die trappe geniet. Elke land het sy eie bekoring ne. Ons het die ook in daardie woestyn land belewe.
Ek sien daar is darem n handjievol SA mense wat dit seker darem uithoudbaar maak as die verskriklike verlange dae kom.
Een ding van ons afrikaners… ons kan vasbyt… ne vriendin. Die Here seen jou daar, hoop jy kry die taal vinnig onder die knie… glo jy sal dit ook regkry, dan kan jy n bybelstudie groep vir die Oesbeekse begin.
Sterkte en liefde vir jou en Japie.
Freda le Roux
Liewe vriendin, ja die dag toe ons gehoor het julle moet julle tasse pak was vir ons almal 'n swaar dag. Ons Bybelstudie Leidster en groot vriendin trek na 'n ander land. Dankie tog vir tegnologie….jou stories oor al julle belewenisse daar is skreeusnaaks. Partykeer ook weemoedig en vol lessies wat mens nogal laat dink. Ek het al so baie geleer van die lewe in Oesbekistan, net deur jou vertellings….dit voel of ek vir Sasha en Nafisa persoonlik ken. Ons is baie bly dat julle so goed aanpas en die lewe vir julself so prettig en gemaklik moontlik maak. Ek wonder hoeveel mense derms in S.A. sal koop en dit al die pad Oesbek toe vlieg om hulle eie wors te gaan maak. Dalk is dit 'n eerste? Maar watwou, as die lus vir 'n stuk boerewors jou pak, dan eet jy boerewors. Julle moet die res van die tyd geniet, ons sien uit dat julle terugkom. Baie liefde.
Wonderlik! So tipies Selma en Japie, maar ons mis julle werklik in Suid Afrika! Dit is net julle wat iets kan maak werk, 'n ongemaklike situasie in 'n smile omskep.
Liewe vriendin jy vertel so kleurryk van 'n land wat baie min van ons beskore is om ooit te kan besoek! Ek sien sommer hoe daai brode stoom uit die babawaentjie en sien jou kaalvoet in die gaste se huis rondloop. Ek kan nie wag vir nog stories van jou af nie!
Sjoe, ek het jou vertelling vreeslik geniet. Waarlik 'n reis wat ek graag sou wou beleef, maar wat ek nou deur jou oe kon beleef. Dankie